2019 yil 3 fevral kuni Navoiy viloyatining Karmana tumanida huquqni muhofaza qiluvchi organ xodimlari tomonidan tezkor tadbir o‘tkazilgan. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar bermoqda. Natijada, Xatirchi tumani Chechak ota mahallasida yashovchi Z.S. (ayol) 3 yoshli o‘g‘lini ikki nafar shaxsga, Talqoq MFY hududida 8 000 000 so‘m va 100 AQSh dollari evaziga sotayotgan vaqtida qo‘lga olindi. Holat yuzasidan jinoyat ishi qo‘zg‘atilib, tergov harakatlari olib borilmoqda, deyiladi xabarda.